***Издателство КЛЕТ БЪЛГАРИЯ***

***География и икономика за 5 – 7. клас***

Учебно помагало за подпомагане на обучението, организирано в чужбина

*Авторски екип: Антон Попов, Климент Найденов, Миглена Жечева, Валентина Найденова*

Учебното помагало по **география и икономика** на **издателство** „**Клет България“** е предназначено за обучение, организирано в чужбина, на ученици от 5. до 7. клас. То е разработено при спазване на учебната програма на Министерството на образованието и науката на Република България (заповед № РД09-5386/10.10.2017 г.) и е насочено към овладяване на базисни знания по география на България.

Учебното помагало представя България по интересен и вълнуващ начин. **Адаптираните текстове и богатият илюстративен** материал запознават учениците с красотата на българската природа, с традициите, бита и културата на българския народ, с историята и съвременното развитите на стопанството. Езикът и стилът са достъпни за учениците, които от рождение живеят и учат в чуждоезикова среда.

**Учебното съдържание е логично структурирано**. При разработването му е приложен комплексен, междупредметен подход (историята, литературата, музиката).

**В началото на помагалото е представен въвеждащ материал** по обща физическа география. Той има за цел да припомни или да въведе, ако е необходимо, важни, базисни географски понятия, необходими за изучаване на новото учебно съдържание.

**Ритмично се редуват уроци за нови знания и за упражнение.** Това дава възможност на учителя да подходи индивидуално според времето, с което разполага, и средата, в която работи.

**Функционалните рубрики** в уроците за нови знания (*Речник*, *Какво ще научите*, *Най-важното в урока*) и **богатите илюстрации** подпомагат подготовката на учениците.

**Уроците за упражнение** са интересни, изцяло интерактивни, структурирани в контекста на дейностни модели за работа – с възможност за активно участие на учениците в учебния процес. Задачите са с практическа насоченост, предполагат работа с много изображения, карти, диаграми, таблици, интересна информация.

В помагалото са предложени **страници за контрол** (с възможност за откъсване), проектна работа, ролеви и стимулационни игри.

Разнообразните **аудио и видео ресурси**, представени в електронния формат на учебника, подпомагат и улесняват усвояването на материала.

**Работата с учебното помагало на издателство „Клет България“, в хартиен и електронен вариант гарантира провеждането на атрактивни часове по география и икономика в съвременна образователна среда, независимо в коя страна се организира и провежда обучението.**

**Информация за електронния вариант на учебното помагало**

В електронния вариант на учебното помагало се съдържат **150 ресурса** – атрактивни, разнообразни и лесни за използване:

* **информационни ресурси;**
* **интерактивни тестови задачи и упражнения** към уроците с разнообразен формат – с изписване на отговора, с един и с повече верни отговори, с избор от падащо меню, свързване на елементи по двойки, разпределяне в категории, последователно подреждане;
* **3D панорами** **с виртуална реалност**;
* **аудио-** и **видеофайлове;**
* **линкове** към интересни обекти в интернет, които обогатяват задължителното учебно съдържание;
* **игри и допълнителни материали;**
* **речник с видео и аудиофайлове** – включени са както новите понятия, така и различни географски обекти.
* **проекти и игри**.

Рубрики

***Най-важното в този урок –*** представя в **синтезиран вариант** най-важната информация по темата чрез текст, изображение и звук.

Електронното учебно помагало по география и икономика за 5. – 7. клас дава на учителя допълнителни възможности да:

• **оптимизира** възприемането и осмислянето на информацията;

• **оптимизира** учебния процес чрез аудио визуални средства;

• **актуализира** и **затвърдява** знания и умения, при овладяването на които учениците срещат трудности;

• **акцентира** върху отделни елементи от урока, като използва **всички инструменти**, които предоставя софтуерният продукт;

• **въвежда** по своя преценка **допълнителна информация** по всяка тема от включеното в учебниците съдържание;

• **осъществява** ефективни междупредметни връзки;

• **повишава** качеството на проверката и оценката на знанията и уменията, овладени от учениците, чрез използване на **мултимедийно представени задачи** с разнообразен формат;

• **поставя** индивидуални задачи на всеки ученик, **да си разменя бележки и съобщения** с учениците и много други активности;

Електронните ресурси може да се използват в **онлайн** (с интернет) режим, а след изтегляне на електронните учебници и ресурсите – и в **офлайн** (без интернет) режим.